తాహెర్ బిన్ హందాన్

తాహెర్‌ బిన్‌ హమ్‌దాన్‌ తెలంగాణ రాష్ట్రానికి చెందిన రాజకీయ నాయకుడు. ఆయన 2024 మార్చి 1న రాష్ట్ర ఉర్దూ అకాడమీ చైర్మన్​గా నియమితులయ్యాడు.
రాజకీయ జీవితం
తాహెర్ బిన్ హందాన్ యువజన కాంగ్రెస్ నాయకుడిగా రాజకీయాల్లోకి వచ్చి 1981 నుండి 1987 వరకు ఉమ్మడి జిల్లా యువజన కాంగ్రెస్ అధ్యక్షుడిగా పని చేశాడు. ఆయన 1985లో నిజామాబాద్ అర్బన్‌ నుండి 1994లో బోధన్ నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. తాహెర్ బిన్ హందాన్ 2005లో సిరికొండ జడ్పీటీసీగా ఎన్నికై  జడ్పీ వైస్ ఛైర్మన్‌గా, ఆ తరువాత జడ్పీలో ఏర్పడిన పరిణామాలతో 2008 నుంచి ఏడాది కాలం ఇన్​ఛార్జ్ జిల్లా పరిషత్ ఛైర్మన్‌గా పని చేశాడు. ఆయన 2012లో జిల్లా కాంగ్రెస్ కమిటీ అధ్యక్షుడిగా నియమితుడై 2018 వరకు పని చేశాడు. తాహెర్ బిన్ హందాన్ 2018లో జరిగిన శాసనసభ ఎన్నికల్లో నిజామాబాద్ అర్బన్‌ నుండి కాంగ్రెస్ అభ్యర్థిగా పోటీ చేసి ఓడిపోయాడు. 

తాహెర్ బిన్ హందాన్  ప్రభుత్వ టెలికాం డైరక్టర్‌గా, మజ్జూర్ సంఘ్ కార్మిక నాయకుడిగా పని చేశాడు.  తెలంగాణలో 2023లో జరిగిన అసెంబ్లీ ఎన్నికల కోసం కాంగ్రెస్ పార్టీ ఏర్పాటు చేసిన ఎన్నికల నిర్వహణ కమిటీ ఛైర్మన్‌గా నియమితుడయ్యాడు. ఆయన 2024 మార్చి 1న రాష్ట్ర ఉర్దూ అకాడమీ చైర్మన్​గా నియమితులయ్యాడు.

మూలాలు

వర్గం:తెలంగాణ రాజకీయ నాయకులు
వర్గం:తెలంగాణ కార్పొరేషన్ చైర్మన్లు
వర్గం:తెలంగాణ ఉద్యమకారులు